
Ақтау қалалық мәслихатының 2020 жылғы 10 шілдедегі № 33/382 "Бейбіт жиналыстар өткізудің кейбір мәселелері туралы" шешіміне өзгерістер енгізу туралы
Маңғыстау облысы Ақтау қалалық мәслихатының 2025 жылғы 13 наурыздағы № 20/127 шешімі. Маңғыстау облысы Әділет департаментінде 2025 жылғы 19 наурызда № 4777-12 болып тіркелді

      Ақтау қалалық мәслихаты ШЕШІМ ҚАБЫЛДАДЫ:

      1. "Бейбіт жиналыстар өткізудің кейбір мәселелері туралы" Ақтау қалалық мәслихатының 2020 жылғы 10 шілдедегі № 33/382 шешіміне (Нормативтік құқықтық актілерді мемлекеттік тіркеу тізілімінде № 4259 болып тіркелген) келесідей өзгерістер енгізілсін:

      көрсетілген шешімге 1-қосымша осы шешімге қосымшаға сәйкес жаңа редакцияда жазылсын;

      көрсетілген шешімге 2-қосымшада: 



      4-тармақтың 1) және 2) тармақшалары жаңа редакцияда жазылсын:

      "1) "Ақ желкен" тұрғын массивінде орналасқан автотұрақ алаңы, шекті толымдылық нормасы 200 адам;

      2) 34 шағын аудандағы "Достық үйі" ғимараты жанындағы автотұрақ алаңы, шекті толымдылық нормасы 100 адам;".

      2. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.
	
      Ақтау қалалық мәслихатының төрағасы 

	
С. Закенов

 Ақтау қаласында бейбіт жиналыстарды ұйымдастыру және өткізу үшін арнайы орындар

      Ақтау қаласында бейбіт жиналыстарды ұйымдастыру және өткізу үшін арнайы орындар:

      1) "Ақ желкен" тұрғын массивінде орналасқан автотұрақ алаңы;

      2) 34 шағын аудандағы "Достық үйі" ғимаратының жанындағы автотұрақ алаңы;

      3) 11А және 26 шағын аудандар арасындағы автотұрақ алаңы.

      Демонстрациялар, шерулер өткізу үшін жүру маршруты: 14А шағын ауданнан 9А шағын ауданына дейін № 7 автожолының бір бөлігі.

